# Eiropas Savienības C 78A/2015

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 78A |
| | |
| Izdevums latviešu valodā | Informācija un paziņojumi | 58. sējums2015. gada 6. marts |

ISSN 1977-0952

Eiropas Savienības

Oficiālais Vēstnesis

C 78A

Izdevums latviešu valodā

Informācija un paziņojumi

58. sējums2015. gada 6. marts

---

| Paziņojums Nr. | Saturs | Lappuse |
| --- | --- | --- |
| | V   Atzinumi |
| | ADMINISTRATĪVAS PROCEDŪRAS |
| | Kopienas Augu šķirņu birojs |
| 2015/C 078A/01 | Aicinājums pieteikties Kopienas Augu šķirņu biroja Apelācijas padomes locekļa amatam | 1 |

Paziņojums Nr.

Saturs

Lappuse

V   Atzinumi

ADMINISTRATĪVAS PROCEDŪRAS

Kopienas Augu šķirņu birojs

2015/C 078A/01

Aicinājums pieteikties Kopienas Augu šķirņu biroja Apelācijas padomes locekļa amatam

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Kopienas Augu šķirņu birojs

| 6.3.2015 | LV | Eiropas Savienības Oficiālais Vēstnesis | CA 78/1 |
| --- | --- | --- | --- |

6.3.2015

LV

Eiropas Savienības Oficiālais Vēstnesis

CA 78/1

---

AICINĀJUMS PIETEIKTIES KOPIENAS AUGU ŠĶIRŅU BIROJA APELĀCIJAS PADOMES LOCEKĻA AMATAM

(2015/C 078 A/01)

1.   Birojs un Apelācijas padome

Kopienas Augu šķirņu birojs (CPVO), turpmāk tekstā “Birojs”, tika izveidots saskaņā ar Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību (1) (turpmāk tekstā “Pamatregula”).

Birojs ir organizācija ar juridiskas personas statusu, kas ir juridiski, administratīvi un finansiāli neatkarīga, un tā uzdevums ir Kopienas augu šķirņu aizsardzības sistēmas pārvaldība. Jaunās augu šķirnes ir īpašs rūpnieciskā īpašuma tiesību veids. Birojs pieņem lēmumus par šo tiesību piešķiršanu, tādējādi garantējot vienādu aizsardzību visā Kopienā. Biroja mītne ir Anžē Francijā.

Apelācijas padome ir izveidota saskaņā ar Komisijas Regulas (EK) Nr. 874/2009 (2) 11. pantu, un tās uzdevums ir lemt par apelācijām attiecībā uz lēmumiem, kas minēti Pamatregulas 67. pantā, tostarp par Kopienas augu šķirņu aizsardzības piešķiršanu vai atteikumu, par iebildumiem, par Kopienas augu šķirņu aizsardzības anulēšanu vai atcelšanu vai par obligāto licenču piešķiršanu vai atteikumu.

Apelācijas padomē ir priekšsēdētājs un vēl divi locekļi, bet tā var pieaicināt divus papildu locekļus. Viņiem ir aizstājēji, kuri viņus pārstāv viņu prombūtnes laikā. Apelācijas padome sastāv no tehniski un juridiski kvalificētiem locekļiem.

2.   Pienākumu apraksts

Izraudzītais padomes loceklis īsteno Apelācijas padomei piešķirtās pilnvaras, jo īpaši referentam piešķirtās pilnvaras, ja viņu nozīmē šādā amatā. Apelācijas padomes locekļa uzdevumi jo īpaši ir šādi:

| — | izskatīt un lemt par apelācijām neatkarīgā un objektīvā veidā, |
| --- | --- |

—

izskatīt un lemt par apelācijām neatkarīgā un objektīvā veidā,

| — | tiesvedībā ievērot juridiskos principus un noteikumus, |
| --- | --- |

—

tiesvedībā ievērot juridiskos principus un noteikumus,

| — | rīkoties kā apelāciju referentam, |
| --- | --- |

—

rīkoties kā apelāciju referentam,

| — | veikt iepriekšēju apelāciju izpēti, |
| --- | --- |

—

veikt iepriekšēju apelāciju izpēti,

| — | lemt par apelāciju pieņemšanu, |
| --- | --- |

—

lemt par apelāciju pieņemšanu,

| — | piedalīties mutvārdu lietas izskatīšanā un sagatavot lēmumus par apelācijām laicīgā un rūpīgā veidā. |
| --- | --- |

—

piedalīties mutvārdu lietas izskatīšanā un sagatavot lēmumus par apelācijām laicīgā un rūpīgā veidā.

Plašāku informāciju par Apelāciju padomi var atrast šeit:

http://www.cpvo.europa.eu/main/en/home/community-plant-variety-rights/board-of-appeal

3.   Atlase un iecelšana amatā

Saskaņā ar Pamatregulas noteikumiem CPVO Administratīvā padome lemj par Apelācijas padomes locekļu iecelšanu amatā, pamatojoties uz CPVO priekšsēdētāja izveidoto kvalificēto kandidātu sarakstu. Šā aicinājuma pieteikties nolūks ir ļaut CPVO priekšsēdētājam izveidot kandidātu sarakstu juridiski un tehniski kvalificēta locekļa amatam, ko iesniegt Administratīvajai padomei.

CPVO priekšsēdētājs izveido atlases komisiju atlases procesa veikšanai. Komisija uzaicina uz pārrunām aptuveni divdesmit kandidātus ar viskvalificētāko īpašo prasību kopumu, tos izraugās pēc kandidātu nopelniem un turpmāk minētajiem rādītājiem.

Pēc šīm pārrunām CPVO priekšsēdētājs apstiprina atlasīto kandidātu sarakstu, kuru iesniedz Administratīvajai padomei. Padome no minētā saraksta ieceļ Apelācijas padomes locekļus uz piecu gadu termiņu, sākot no 2016. gada 23. februāra.

Kvalificēto locekļu skaits nepārsniedz 25, un viņu speciālās zināšanas būs labi līdzsvarotas starp juridiski kvalificētajiem locekļiem un kvalificētiem agronomiem vai botāniķiem. Lai nodrošinātu ģeogrāfisko līdzsvaru, mēs iedrošinām personas no visām dalībvalstīm pieteikties par kandidātiem.

4.   Nodarbināšanas kārtība

Locekļi var turpināt profesionālo darbību. Uz Apelācijas padomes locekļiem neattiecas Eiropas Savienības Civildienesta noteikumi un Eiropas Savienības Pārējo darbinieku nodarbināšanas kārtība (Pamatregulas 31. un 47. pants).

Vajadzības gadījumā Apelācijas padomes priekšsēdētājs izvēlas locekļus no pieņemtā kvalificēto locekļu saraksta, lai padomē būtu attiecīgi trīs vai pieci locekļi.

Izraudzītie locekļi pilda savus pienākumus Apelācijas padomē, apvienojot to veikšanu ar tiešo darbu. Viņiem jābūt iespējai piedalīties padomes darbā ne mazāk kā desmit dienas kalendārajā gadā.

Ar Administratīvās padomes 2014. gada 18. marta lēmumu noteikts EUR 2  600 atalgojums par vienu lietu loceklim, kas veic referenta pienākumus (plus EUR 1  300, ja lieta ir sarežģīta), un EUR 1  300 par vienu lietu vienam loceklim (plus EUR 650, ja lieta ir sarežģīta). Padomes locekļiem attiecīgi pienākas papildu summa EUR 650 apmērā ceļojuma laika kompensācijai. Turklāt tiek atlīdzināti ceļa izdevumi līdz Anžē un atpakaļ.

5.   Atbilstības kritēriji

Kandidātiem jābūt:

| — | Eiropas Savienības dalībvalsts valstspiederīgajiem, |
| --- | --- |

—

Eiropas Savienības dalībvalsts valstspiederīgajiem,

| — | labām vienas ES oficiālās valodas zināšanām un apmierinošām otras ES valodas zināšanām; priekšroka tiek dota kandidātiem ar labām angļu valodas zināšanām. |
| --- | --- |

—

labām vienas ES oficiālās valodas zināšanām un apmierinošām otras ES valodas zināšanām; priekšroka tiek dota kandidātiem ar labām angļu valodas zināšanām.

Pirms pieteikšanās termiņa beigām kandidātiem jāatbilst šādām prasībām:

| — | vai nu a) veiksmīgi pabeigtām pilna kursa universitātes studijām tiesībās, kas apliecināts ar grādu, ja universitātes studiju parastais ilgums ir četri gadi vai vairāk, kas nodrošina piekļuvi pēcdiploma studijām; vai b) veiksmīgi pabeigtām pilna kursa universitātes studijām tiesībās, kas apliecināts ar grādu, ja universitātes studiju parastais ilgums ir trīs gadi, un attiecīgās darba pieredzes papildu gadam, |
| --- | --- |

—

vai nu a) veiksmīgi pabeigtām pilna kursa universitātes studijām tiesībās, kas apliecināts ar grādu, ja universitātes studiju parastais ilgums ir četri gadi vai vairāk, kas nodrošina piekļuvi pēcdiploma studijām; vai b) veiksmīgi pabeigtām pilna kursa universitātes studijām tiesībās, kas apliecināts ar grādu, ja universitātes studiju parastais ilgums ir trīs gadi, un attiecīgās darba pieredzes papildu gadam,

| — | vai nu a) juridiski kvalificētiem, ar apliecinātu pieredzi intelektuālā īpašuma jomā; priekšroka tiks dota kandidātiem ar pieredzi augu šķirņu aizsardzības jomā; vai b) kvalificētiem botāniķiem vai agronomiem ar apliecinātu pieredzi minētajās jomās; priekšroka tiks dota kandidātiem ar zināšanām par UPOV (Starptautiskās Jaunu augu šķirņu aizsardzības savienības) vadlīnijām un AVS pārbaudēm, |
| --- | --- |

—

vai nu a) juridiski kvalificētiem, ar apliecinātu pieredzi intelektuālā īpašuma jomā; priekšroka tiks dota kandidātiem ar pieredzi augu šķirņu aizsardzības jomā; vai b) kvalificētiem botāniķiem vai agronomiem ar apliecinātu pieredzi minētajās jomās; priekšroka tiks dota kandidātiem ar zināšanām par UPOV (Starptautiskās Jaunu augu šķirņu aizsardzības savienības) vadlīnijām un AVS pārbaudēm,

| — | vismaz 12 gadu darba pieredzei pēc minētā universitātes grāda iegūšanas vai pēc minētā grāda un pieredzes iegūšanas. |
| --- | --- |

—

vismaz 12 gadu darba pieredzei pēc minētā universitātes grāda iegūšanas vai pēc minētā grāda un pieredzes iegūšanas.

Kandidātiem jābūt:

| — | spējīgiem pieņemt lēmumus un koleģiāli strādāt ar citiem, |
| --- | --- |

—

spējīgiem pieņemt lēmumus un koleģiāli strādāt ar citiem,

| — | labām mutiskās un rakstiskās saziņas iemaņām. |
| --- | --- |

—

labām mutiskās un rakstiskās saziņas iemaņām.

Par priekšrocību uzskata:

| — | zināšanas par UPOV (Starptautiskās Jaunu augu šķirņu aizsardzības savienības) vadlīnijām un AVS pārbaudēm, |
| --- | --- |

—

zināšanas par UPOV (Starptautiskās Jaunu augu šķirņu aizsardzības savienības) vadlīnijām un AVS pārbaudēm,

| — | pieredzi tiesu darbā, tostarp lēmumu sagatavošanā, |
| --- | --- |

—

pieredzi tiesu darbā, tostarp lēmumu sagatavošanā,

| — | darba pieredzi koleģiālā iestādē, |
| --- | --- |

—

darba pieredzi koleģiālā iestādē,

| — | darba pieredzi daudzkultūru un daudzvalodu vidē, |
| --- | --- |

—

darba pieredzi daudzkultūru un daudzvalodu vidē,

| — | citu, nevis atbilstības kritēriju prasībās norādīto Eiropas Savienības oficiālo valodu zināšanas. |
| --- | --- |

—

citu, nevis atbilstības kritēriju prasībās norādīto Eiropas Savienības oficiālo valodu zināšanas.

6.   Neatkarība un interešu deklarācija

Kandidāti nedrīkst būt saistīti ar privātuzņēmumu, kura profesionālā darbība iekļaujas CPVO izskatāmajos jautājumos.

Kandidātiem jāapliecina gatavība rīkoties neatkarīgi sabiedrības labā un deklarēt visas intereses, kuras varētu uzskatīt par tādām, kas ietekmē viņu neatkarību. Šī apņemšanās kandidātiem jāapstiprina pieteikumā.

Apelācijas padomes priekšsēdētājs un pārējie locekļi ir neatkarīgi. Lēmumu pieņemšanā viņiem nav saistoši nekādi norādījumi. Viņi nedrīkst veikt citus pienākumus Birojā.

7.   Pieteikumu iesniegšana

Pieteikumi kopā ar detalizētu dzīves aprakstu (attiecīgā gadījumā pievienojot tulkojumu angļu valodā) jānosūta ne vēlāk kā 2015. gada 30. aprīlī (pasta zīmoga datums), izmantojot

e-pastu un rakstot uz adresi vacances@cpvo.europa.eu, ziņojuma priekšmetā norādot “Application for the post of member of the Board of Appeal” (“Pieteikums Apelācijas padomes locekļa amatam”),

vai

sūtot vēstuli uz šādu pasta adresi:

| Community Plant Variety Office (CPVO) |
| --- |
| Secretariat of the Board of Appeal |
| 3 boulevard du Maréchal Foch |
| CS 10121 |
| 49101 Angers Cedex 2 |
| FRANCE |

Community Plant Variety Office (CPVO)

Secretariat of the Board of Appeal

3 boulevard du Maréchal Foch

CS 10121

49101 Angers Cedex 2

FRANCE

Šajā brīdī grāda/diploma, atsauksmju, pieredzes pierādījumu utt. apstiprinātas kopijas nav jāsūta, bet tās ir jāiesniedz vēlāk procedūras laikā pēc pieprasījuma.

Ārpusē uz aploksnes skaidrā tekstā jābūt uzrakstītam “CONFIDENTIAL – DO NOT OPEN” (“Konfidenciāli – neatvērt!”).

Ja visi iepriekšminētie dokumenti attiecīgajā termiņā netiks iesniegti, pieteikums tiks noraidīts.

Plašāka informācija pieejama, rakstot uz iepriekšminēto pasta adresi, sūtot faksu + 33 241256410 vai rakstot e-pasta ziņojumu uz adresi doreau@cpvo.europa.eu

8.   Vienlīdzīgas iespējas

Eiropas Savienības iestādes un citas iestādes piemēro vienlīdzīgu iespēju politiku un pieņem pieteikumus neatkarīgi no kandidāta dzimuma, rases, ādas krāsas, etniskās vai sociālās izcelsmes, ģenētiskajām īpašībām, valodas, reliģijas, politiskajiem vai citiem uzskatiem, piederības pie kādas nacionālās mazākumtautības, mantiskā stāvokļa, kārtas, invaliditātes, vecuma vai seksuālās orientācijas.

9.   Personas datu aizsardzība

CPVO nodrošina, ka personas datus apstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (3). Jo īpaši tas attiecas uz šādu datu konfidencialitāti un drošību.

---

(1)  OV L 227., 1.9.1994., 1. lpp.

(2)  OV L 251., 24.9.2009., 3. lpp.

(3)  OV L 8, 12.1.2001., 1. lpp.

---